ཡིད་མུག་པའི་ནད་བྱུང་བའི་ནད་པ་མང་པོ་ཞིག་གིས་ཡིད་མུག་པའི་ནད་བྱུང་བའི་ཐད་ཀའི་རྒྱུ་རྐྱེན་ཅི་ཞིག་ཡིན་པ་མི་ཤེས་མོད།འོན་ཀྱང་ཞིབ་ཏུ་བརྟག་ན་ནད་དེ་བསླང་བར་བྱེད་པའི་དོན་རྐྱེན་ཞིག་ཡོད་ཁོ་ཐག་ཡིན།ཞིབ་འཇུག་ལས་མངོན་པ་ལྟར་ན།ཡིད་མུག་པའི་ནད་བྱུང་བའི་བུད་མེད་ནད་པར་ནད་མ་བྱུང་བའི་སྔོན་གྱི་ལོ་གཅིག་གི་ནང་འཚོ་བའི་དོན་རྐྱེན་ཚབས་ཆེན་བྱུང་བའི་ཚད་ནི་སྤྱིར་བཏང་གི་མི་ལས་ལྡབགྱིས་མཐོ་བ་དང་།ཡང་ཞིབ་འཇུག་གཞན་པ་ཞིག་ལས་མངོན་པ་ལྟར་ན།མི་ཞིག་ཚེ་སྲོག་ལ་ཉེན་ཁ་ཡོད་པའི་འཚོ་བའི་དོན་རྐྱེན་ཚབས་ཆེན་ཞིག་བརྒྱུད་རྗེས་ཀྱི་ཟླགི་ནང་།ཡིད་མུག་པའི་ནད་འབྱུང་བའི་ཚད་ལྡབགིས་ཇེ་མཐོར་འགྲོ་བ་རེད།དེ་བས་འཚོ་བའི་དོན་རྐྱེན་གྱིས་ཡིད་མུག་པའི་ནད་འབྱུང་བར་ཤུགས་རྐྱེན་ཚབས་ཆེན་ཐེབས་ཀྱིན་ཡོད་པ་སྟེ།དཔེར་ན་བཟའ་ཟླ་ཚེ་ལས་འདས་པའམ་ཡང་ན་གཉེན་འཐོར་བ།བཟའ་ཟླ་འགྲིག་མཐུན་མིན་པ།ལས་ཀ་ཤོར་བ།ལུས་པོར་ནད་ལྕི་མོ་ཕོག་པ།ཁྱིམ་མི་ལ་ནད་ལྕི་མོ་ཕོག་པའམ་ཡང་ན་གློ་བུར་དུ་ཚེ་ལས་འདས་པ་སོགས་ནི་ཡིད་མུག་པའི་ནད་འབྱུང་བའི་རྒྱུ་རྐྱེན་དུ་འགྱུར་ངེས་རེད།དེ་བས་འཚོ་བའི་ཁྲོད་དོན་རྐྱེན་ཚབས་ཆེན་འདིའི་རིགས་བྱུང་བའི་སྐབས་སུ།ངེས་པར་སྤྱི་ཚོགས་ཀྱི་རོགས་རམ་ཡོང་རོགས་ཞུས་ཏེ།རང་ཉིད་དཀའ་ཁག་དེ་ལས་བརྒལ་བ་དང་ཡིད་མུག་པའི་ནད་འབྱུང་བར་གཡོལ་དགོས།